Wat verg dit om voor ’n kamera te staan? Wat gebeur met jou wanneer jy voor die kamera staan en hoe moet jy jouself as akteur aanpas vir hierdie spesifieke medium?
Jacques deel praktiese wenke en neem jou deur ’n proses om jou gemaklik te maak vir die opname van jou monoloog of enige opname voor die kamera.
Jacques Bessenger is die bekendste vir sy rol as Renier in die gewilde televisiedramareeks, Erfsondes, wat aan hom ’n ATKV-Mediaveertjie vir beste akteur in ’n dramareeks besorg het.